《白云轩》
明代·刘溥

山中多白云，天上多清风。
清风解炎热，白云自西东。
江头坐看云起处，一片从龙上天去。
化为甘雨润枯苗，不作繁阴宿高树。
清风泠泠吹我衣，还送白云天上飞。
天香不断瑶草碧，何处玉笙骑鹤归。

作者简介：苏州府长洲人，字原博。祖、父皆以医得官。宣德初，以善医授惠州局副使。后调太医院吏目。博通经史，精天文律历之学，亦善画工诗，与晏铎、王淮、汤胤绩、苏平、邹亮、蒋忠等号“景泰十才子”，常被推为盟主。有《草窗集》。